Ego femina, nomine Beniardis, volo notum fieri omnibus tam futuris quam presentibus, quod ego, pro anima senioris mei Girardi, dono ad Cluniacum monasterium, quod fundatum atque sacratum est in honore sanctorum apostolorum Petri et Pauli, vineam unam sitam in pago Matisconensi, in villa Prisciaco; terminaturque de tribus partibus terra ejusdem monasterii, de quarta parte terra Sancti Marcelli. Et in alio loco dono unum pratum, terminatum de uno latere terra Sancti Petri, de alio terra Sancti Andreæ, de duabus partibus terra Adalelmi. Et dono de uno campo medietatem, qui terminatur de duabus partibus terra Martini et heredum ejus, de tertia parte terra Bernardi, de quarta via publica. Omnem portionem meam infra terminationes istas sitam dono Deo et supradictis apostolis, et ad locum Cluniacum, pro anima senioris mei Girardi et mea. Quicumque hoc calumpniare voluerit, auri libras IIII componat, et donatio hæc firma et stabilis permaneat, stipulatione subnixa, omnibus diebus. Actum in villa Prisciaco publice. S. Berniardis, quæ fieri et firmare rogavit. S. Geraldi. S. Dodonis. S. Martini. S. Rotlanni. S. Gontaldi. S. Beraldi. S. alii Dodonis. S. Gulderici. Ego Maingaudus scripsi mense februario, anno I regnante Hugono rege.